**Tom MacDonald** (s. 21. syyskuuta 1988 Vancouver, Brittiläinen Kolumbia) on kanadalainen rap-artisti, lauluntekijä ja entinen showpainija. Hän on tullut tunnetuksi polemiikkia herättävistä suorapuheisista lyriikoistaan koskien kiistanalaisia aiheita kuten woke- ja cancel-kulttuuria, sekä mediassa esiintyvää sensuuria ja kaksinaismoralismia. Hän käsittelee lyriikoissaan myös masennusta, riippuvuutta ja rasismia.

MacDonaldin singlejulkaisut "Fake Woke", "Snowflakes" ja "Brainwashed" ovat olleet *Billboard* Hot 100 -listalla. Hänen yhdessä Adam Calhounin kanssa julkaisema albumi *The Brave* on ollut *Billboardin* myydyimpien albumien listan kärkisijalla.

Elämä ja ura
------------

Ennen rap-artistin uraa MacDonald toimi showpainijana paininimellä "Allstar". Hän alkoi tekemään musiikkia vuonna 2014 ja julkaisi useita omakustannelevyjä, mutta vasta vuoden 2018 albumin *Deathreats* myötä hänen musiikkinsa alkoi tulla tunnetuksi. Albumin singlejulkaisu "Straight White Male" sai osakseen paljon kritiikkiä johtuen lyriikoista jotka koskevat valkoihoisiin miehiin kohdistuvaa demonisointia. Kappaleen musiikkivideo saavutti kolmessa päivässä yli miljoona striimausta MacDonaldin YouTube -kanavalla.

Vuosina 2019–2020 MacDonald julkaisi yhteensä 34 singleä. Tammikuussa 2021 julkaistu single "Fake Woke" nosti hänet ensimmäistä kertaa *Billboard* Hot 100 -listalle, sijalle 96.

Rap-artisti Eminemin vuonna 2021 järjestämässä *Shady Con* -tapahtumassa MacDonald osti 100.000 dollarin hintaan Eminemin tuottaman "Stan's Revenge" -nimisen instrumentaaliraidan. MacDonald käytti raitaa toukokuussa 2021 julkaiseman singlensä "Dear Slim" taustana, jonka musiikkivideo on tehty kunnianosoituksena Eminemin "Stan" -kappaleen musiikkivideota jäljitellen.

Kesäkuussa 2021 MacDonaldin seuraava single "Snowflakes" nousi ilmestymisviikollaan *Billboard* Hot 100 -listan sijalle 71, ja elokuussa 2021 MacDonald sai kolmannen kappaleen listalle, sijalle 89 nousseella "Brainwashed" -singlejulkaisulla.

Maaliskuussa 2022 MacDonaldin ja Adam Calhounin yhdessä julkaisema albumi *The Brave* nousi Billboardin myydyimpien albumien sijalle 1.

Valikoitu diskografia
---------------------

### Albumit

* *Deathreats* (2018)
* *Ghostories* (2019)
* *Gravestones* (2020)
* *Us Against the World* (2021)
* *The Brave* (2022, yhdessä Adam Calhounin kanssa)

### Singlet

* "Straight White Male" (2019)
* "Coronavirus" (2020)
* "People So Stupid" (2020)
* "No Lives Matter" (2020)
* "Best Rapper Ever" (2020)
* "Fake Woke" (2021)
* "Cancelled" (2021)
* "Clown World" (2021)
* "Dear Slim" (2021)
* "Snowflakes" (2021)
* "Brainwashed" (2021)
* "America" (2021)
* "Balloons" (2021)
* "Naked" (2021)
* "New World Order" (2021)
* "The System" (2022)
* "Scars" (2022)
* "Names" (2022)
* "Riot" (2022)
* "Sheeple" (2022)

Lähteet
-------

1. 1 2 3  Tom MacDonald *Deezer*. Viitattu 31.8.2022.
2. ↑  Fake Woke *Plugged In*. Viitattu 31.8.2022. (englanniksi)
3. ↑  Rapper Tom MacDonald on ‘Fake Woke’ & cancel culture’s ‘very slippery slope’ *Glenn Beck*.  5.2.2021. Viitattu 31.8.2022. (englanniksi)
4. ↑  Tom MacDonald (11) *Discogs*. Viitattu 31.8.2022. (englanniksi)
5. 1 2  tolsen: Billboard Hot 100 *Billboard*.  2.1.2013. Viitattu 31.8.2022. (englanniksi)
6. 1 2  Brian Cantor: "Snowflakes" Debuts At #71 On Billboard Hot 100, Becoming Tom MacDonald's Highest-Ranking Hit *Headline Planet*.  14.6.2021. Viitattu 31.8.2022. (englanniksi)
7. 1 2  tolsen: Billboard Hot 100 *Billboard*.  2.1.2013. Viitattu 31.8.2022. (englanniksi)
8. 1 2  Michael Cusson: Top Album Sales *Billboard*.  4.12.2014. Viitattu 31.8.2022. (englanniksi)
9. ↑  Graham Gremore: Straight white rapper releases song about how oppressed he is on the eve of Pride month *Queerty*. Viitattu 31.8.2022.
10. ↑  Elizabeth Aubrey: Eminem fan spends £71,000 on 'Stan's Revenge' NFT *NME*.  17.5.2021. Viitattu 31.8.2022. (englanniksi)
11. ↑  24x7 Team: Tom MacDonald To Drop New Song "Dear Slim" Over Eminem Produced Beat *HipHop24x7 | Hip Hop News & Music*.  13.5.2021. Viitattu 31.8.2022. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |